New Knoxville

New Knoxville is a kloana Ort im Auglaize County im US-Bundesstoot Ohio. Grindt is da Ort im Joar 1835 worn. Af ana Gmoafläch vo 2,0 km² lem 891 Eihwohna (Stond: 2000).

De Historische Gsejschaft vo da New Knoxville Community untahoit a Museum. Drei vo de Gebaide vom "Heritage Center Complex" san im nationoin Regista historischa Plätz afgfiahtt. Es hondlt se dobei um a Wohnhaus, a Oaztpraxis und a Kuche vom vadiantn und prominentn Gmoamidglied H.E. Fledderjohann, dea zua Wende zum 20. Joarhundad in New Knoxville glebt hod.

New Knoxville is de Hoamat vo da First United Church of Christ und New Knoxville United Methodist Church (voamois: Salem Methodistn).

Des Untanehma Hoge Lumber is da greßte Oabageba im Ort und wejdweit da greßte Produzent vo Hoiz-Bowlingbohna.
De religiese Organisation The Way International hod emfois iahn Sitz in New Knoxville. Im Westn vo da Stod liegt da Flughofn Neil Armstrong, dea zu Ehrn vom berihmtn Astronaut so gnennt worn is. Neil Armstrong hod ausm Auglaize County gstommt.

Es bsteht a Städtpartnaschoft mid Ladbergen in Nordrhein-Westfalen – a Tei vo de Voafoahn vo de heitign Eihwohna san im 19. Jahrhundad ois Auswondara aus Ladbergen kema.